నాగ్పూర్: టీమిండియా అత్యుత్తమ జట్టు ఎలా అవుతుందో కెప్టెన్ విరాట్ కోహ్లీ వివరించి చెప్పాడు. బెంగళూరులో జరిగిన నాలుగో వన్డే అనంతరం కోహ్లీ మాట్లాడుతూ ప్రస్తుత జట్టు ప్రపంచంలోనే అత్యుత్తమ జట్టు కావాలంటే విదేశాల్లోనూ నిలకడైన విజయాలు సాధించాల్సి ఉంటుందని అన్నాడు. ప్రస్తుతం స్వేదేశీ పిచ్లపై ఆడుతున్న తాము విదేశీ పిచ్లపైనా విజయాలు సాధిస్తే అప్పుడు సంబరపడొచ్చన్నాడు. ఆసీస్పై వన్డే సిరీస్ను గెలవడంతో రిజర్వ్ బెంచ్ సత్తా ఏపాటిదో పరీక్షించామని చెప్పుకొచ్చాడు. ఉమేశ్ యాదవ్ నాలుగు వికెట్లు తీశాడని, షమీ కూడా బాగా ఆడుతున్నాడని కొనియాడాడు. ప్రయోగాలకు తాను ఎంతమాత్రమూ వ్యతిరేకం కాదన్న కోహ్లీ ఒకటి విఫలమైందని ప్రయోగాలను అటకెక్కించబోమని కుండ బద్దలు కొట్టాడు.ఇక ప్రస్తుత భారత జట్టు గత జట్లు అన్నింటికంటే చాలా గొప్పదన్న సునీల్ గవాస్కర్ ప్రశంసలపైనా కోహ్లీ స్పందించాడు. గవాస్కర్ ప్రశంస అత్యుత్తమమైనదని అన్నాడు. అయితే జట్టు ఇంకా చాలా దూరం ప్రయాణించాల్సి ఉందని కోహ్లీ వివరించాడు.
nagpur: teamindia atyuttama jattu ela avutundo kepten virat kohli vivarinchi cheppaadu. bengalurulo jarigina naalugo vande anantaram kohli maatlaadutuu prastuta jattu prapanchamlone atyuttama jattu kavalante vidaesaalloonuu nilakadaina vijayaalu saadhinchaalsi untundani annadu. prastutam swedeshee pichlapai aadutunna taamu videshee pichlapaina vijayaalu saadhisthe appudu sambarapadochannadu. aaseespai vande sireesnu gelavadamtho rizerv bench satta epatido pareekshinchaamani cheppukochadu. umesh yadav naalugu viketlu teesaadani, shami kuudaa baga aadutunnaadani koniyadadu. prayogaalaku taanu entamaatramuu vyatirekam kaadanna kohli okati viphalamaindani prayogaalanu atakekkinchabomani kunda baddalu kottaadu.ika prastuta bhaarata jattu gatha jatlu annintikante chala goppadanna suneel gawaskar prasamsalapainaa kohli spandinchaadu. gawaskar prasamsa atyuttamamainadani annadu. ayithe jattu inka chala dooram prayaaninchaalsi undani kohli vivarinchaadu.